2.4.2007	183/042/2005

Jakelussa mainitut
Viite 	Aloite
	
Asia	Lausuntopyyntö liitteenä olevasta opasluonnoksesta	
Maa- ja metsätalousministeriö asetti 17.1.2005 työryhmän ohjaamaan maankuivatus- ja kasteluoppaan laatimista. Ohjausryhmän tuli työssä ottaa huomioon se, että ojitushankkeet ovat nykyisin useimmiten peruskorjaustöitä, joihin voidaan soveltaa entistä sujuvampaa suunnittelumenettelyä. Oppaassa tuli ottaa huomioon riittävät teknilliset ja ympäristölliset laatuvaatimukset sekä tarvittavassa määrin myös ohjeet kasteluveden käytöstä erityisesti säätösalaojituksen ja  kiertovesikastelun osalta. Työssä tuli ottaa huomioon 16.6.2004 mietintönsä jättäneen vesilakitoimikunnan mietinnön pohjalta laadittavassa hallituksen esityksessä ehdotettavat vesilain mahdolliset muutokset.

Ohjausryhmän pyynnöstä maa- ja metsätalousministeriö tarkisti 22.12.2006 toimeksiantoaan niin, että työryhmän tulee pyytää oppaasta alueellisten ympäristökeskusten ja muiden asiantuntijoiden lausunnot ja tehdä sen jälkeen oppaaseen lausuntojen pohjalta tarpeelliseksi katsomansa tarkistukset. Opas tulee laatia julkaistavaksi verkossa siten, että se voidaan päivittää ja julkaista painoasussa vesilain uudistuksen tultua hyväksytyksi.

Ohjausryhmä on lupautunut tekemään oppaaseen vesilain uudistuksesta johtuvat tarkistukset ennen oppaan painattamista.

Maa- ja metsätalousministeriön toimeksiannon mukaisesti ohjausryhmä pyytää 30.3.2007 päivätystä opasluonnoksesta jakelussa mainituilta lausunnon 23.4.2007 mennessä. Lausunto pyydetään toimittamaan sähköisesti ohjausryhmän sihteerille osoitteella heikki.m.pajula@ymparisto.fi . 

Lisätietoja antavat ohjausryhmän puheenjohtaja yli-insinööri Ilkka Reponen, MMM, p. 09-1605 3328 ja sihteeri kehitysinsinööri Heikki Pajula, SYKE, p. 020 490 2506.

Yli-insinööri 		Ilkka Reponen

Kehitysinsinööri	Heikki Pajula

LIITE	Maankuivatuksen ja kastelun suunnitteluopas, luonnos 30.3.2007

JAKELU:	MMM/Maatalousosasto
	MMM/Metsäosasto
	SYKE
	Alueelliset ympäristökeskukset
	Työvoima- ja elinkeinokeskukset
	Metsäkeskukset
	Maa- ja elintarviketalouden tutkimuskeskus MTT
	Teknillinen korkeakoulu, professori Pertti Vakkilainen
	Oulun yliopisto, professori Björn Klöve
	Salaojakeskus ry
	Suomen Salaojakeskus Oy

TIEDOKSI	Maa- ja metsätalousministeriö, Vesivarayksikkö
	Ohjausryhmän jäsenet